
REFERAT
Privind participarea Consiliului Local în calitate de coorganizator la manifestarea „Festivalul International de Arta-STUDENTFEST, ed.XV-a”, organizata de Organizatia Studentilor Universitatea Timisoara
Organizatia Studentilor Universitatea Timisoara a depus solicitarea nr. SC2006-  000691/ 13.01.2006 privind manifestarea „Festivalul International de Arta-STUDENTFEST, ed. XV-a” care se desfasoara in perioada martie- iunie 2006.
StudentFest este, prin natura desfăşurării lui, un eveniment unic: festival organizat de studenţi, pentru studenţi. Este, de asemenea, cel mai important festival studenţesc de artă din Europa de Est. Totodată, festivalul organizat de OSUT este un  cadru de întâlnire a tinerilor artişti din mai multe ţări care au astfel posibilitatea de a schimba impresii, de a lua contact cu alte concepţii. Toate acestea sunt soluţii pentru promovarea culturii, pentru refacerea condiţiei tinerilor artişti în România si pentru imbunatatirea zonei educationale din domeniul artistic. 

În fiecare an, StudentFest a avut o temă, sub egida căreia au fost derulate acţiuni reprezentative pentru cele mai importante genuri culturale, arte plastice şi vizuale, teatru, muzică, literatură, arhitectură, design vestimentar, film. Tema ediţiei 2006 este: Flux. Tematica StudentFest se schimbă de la an la an, în concordanţă cu contextul socio-cultural current. Pentru ediţia a 15-a a StudentFest, vor fi organizate manifestările în cadrul a opt secţiuni, respectiv: Arte plastice, Muzică, Teatru, Arhitectură, Foto,Film, Visual şi Literatură.

Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

7.000 RON, din cap.67.02. „Cultură, recreere şi religie” (67.02.05.02. Servicii recreative si sportive-Tineret).

Detalii referitoare la această manifestare se află în materialul anexat.  

Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

